CELEX: 22004D0178
Language: fi
Date: 2004-12-03 00:00:00
Title: ETA:n sekakomitean päätös N:o 178/2004, tehty 3 päivänä joulukuuta 2004, ETA-sopimuksen pöytäkirjan 21 (Yrityksiin sovellettavien kilpailusääntöjen täytäntöönpanosta) ja pöytäkirjan 23 (Valvontaviranomaisten välisestä yhteistyöstä) muuttamisesta

26.5.2005   
            
            
               FI
            
            
               Euroopan unionin virallinen lehti
            
            
               L 133/35
            
         
      ETA:n SEKAKOMITEAN PÄÄTÖS
   
   N:o 178/2004,
   tehty 3 päivänä joulukuuta 2004,
   ETA-sopimuksen pöytäkirjan 21 (Yrityksiin sovellettavien kilpailusääntöjen täytäntöönpanosta) ja pöytäkirjan 23 (Valvontaviranomaisten välisestä yhteistyöstä) muuttamisesta
   ETA:n SEKAKOMITEA, joka
   ottaa huomioon Euroopan talousalueesta tehdyn sopimuksen, sellaisena kuin se on muutettuna Euroopan talousalueesta tehdyn sopimuksen tarkistamisesta tehdyllä pöytäkirjalla, jäljempänä ”sopimus”, ja erityisesti sen 98 artiklan,
   sekä katsoo seuraavaa:
   
               (1)
            
            
               Sopimuksen pöytäkirja 21 muutettiin 24 päivänä syyskuuta 2004 tehdyllä ETA:n sekakomitean päätöksellä N:o 130/2004 (1).
            
         
               (2)
            
            
               Sopimuksen pöytäkirja 23 muutettiin 24 päivänä syyskuuta 2004 tehdyllä ETA:n sekakomitean päätöksellä N:o 130/2004.
            
         
               (3)
            
            
               EY: n perustamissopimuksen 81 ja 82 artiklan mukaisten komission menettelyjen kulusta 7 päivänä huhtikuuta 2004 annettu komission asetus (EY) N:o 773/2004 (2) olisi otettava osaksi sopimusta.
            
         
               (4)
            
            
               Asetuksella (EY) N:o 773/2004 kumotaan komission asetukset (EY) N:o 3385/94 (3), (EY) N:o 2842/98 (4) ja (EY) N:o 2843/98 (5), jotka on otettu osaksi sopimusta ja jotka olisi näin ollen poistettava sopimuksesta,
            
         ON PÄÄTTÄNYT SEURAAVAA:
   1 artikla
   Muutetaan sopimuksen pöytäkirjassa 21 oleva 3 artikla seuraavasti:
   
               1)
            
            
               Korvataan 1 kohdan 4 alakohta (komission asetus (EY) N:o 3385/94) seuraavasti:
               ”32004 R 0773: Komission asetus (EY) N:o 773/2004, annettu 7 päivänä huhtikuuta 2004, EY: n perustamissopimuksen 81 ja 82 artiklan mukaisten komission menettelyjen kulusta (EUVL L 123, 27.4.2004, s. 18).”
            
         
               2)
            
            
               Poistetaan 1 kohdan 5 alakohdassa (komission asetus (EY) N:o 2842/98), 1 kohdan 15 alakohdassa (komission asetus (EY) N:o 2842/98) ja 1 kohdan 16 alakohdassa (komission asetus (EY) No: 2843/98) olevat tekstit.
            
         2 artikla
   Lisätään sopimuksen pöytäkirjassa 23 olevan 10 artiklan jälkeen teksti seuraavasti:
   
      ”OIKEUS TUTUSTUA ASIAKIRJOIHIN
      
      10 A artikla
      Kun valvontaviranomainen myöntää niille osapuolille, joille se on osoittanut väitetiedoksiannon, oikeuden tutustua asiakirjoihin, oikeus tutustua asiakirjoihin ei koske EY: n jäsenvaltioiden tai EFTA-valtioiden toisen valvontaviranomaisen tai kilpailuviranomaisten sisäisiä asiakirjoja. Valvontaviranomaisten välinen, EY: n jäsenvaltioiden tai EFTA-valtioiden valvontaviranomaisen ja kilpailuviranomaisten välinen tai EY: n jäsenvaltioiden tai EFTA-valtioiden kilpailuviranomaisten välinen kirjeenvaihto, joka sisältyy toimivaltaisen valvontaviranomaisen asiakirja-aineistoon, ei myöskään kuulu tämän oikeuden piiriin.”
   
   3 artikla
   Asetuksen (EY) N:o 773/2004 islanniksi ja norjaksi laaditut tekstit, jotka julkaistaan Euroopan unionin virallisen lehden ETA-täydennysosassa, ovat todistusvoimaisia.
   4 artikla
   Tämä päätös tulee voimaan 4 päivänä joulukuuta 2004, jos sopimuksen 103 artiklan 1 kohdan mukaiset ilmoitukset on tehty ETA:n sekakomitealle (6), tai 24 päivänä syyskuuta 2004 tehdyn ETA:n sekakomitean päätöksen N:o 130/2004 voimaantulopäivänä, sen mukaan, kumpi niistä on myöhäisempi.
   5 artikla
   Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.
   
      Tehty Brysselissä 3 päivänä joulukuuta 2004.
      
         
            ETA:n sekakomitean puolesta
         
         
            Puheenjohtaja
         
         Kjartan JÓHANNSSON
         
      
   
   
      (1)  EUVL L 64, 10.3.2005, s 57.
   
      (2)  EUVL L 123, 27.4.2004, s. 18.
   
      (3)  EYVL L 377, 31.12.1994, s. 28.
   
      (4)  EYVL L 354, 30.12.1998, s. 18.
   
      (5)  EYVL L 354, 30.12.1998, s. 22.
   
      (6)  Valtiosäännön asettamat vaatimukset on ilmoitettu.